PATVIRTINTA

Šalčininkų socialinių paslaugų centro

direktoriaus 2022 m. gruodžio 12 d.

įsakymu Nr. V-254

ŠALČININKŲ SOCIALINIŲ PASLAUGŲ CENTRO

KORUPCIJOS PREVENCIJOS 2023-2025 METŲ VEIKSMŲ PLANAS

**I skyrius**

**BENDROSIOS NUOSTATOS**

1. Šalčininkų socialinių paslaugų centro (toliau – Centras) 2023-2025 metų korupcijos prevencijos veiksmų planas (toliau Planas) parengtas vadovaujantis Lietuvos korupcijos prevencijos įstatymu, Nacionalinės darbotvarkės korupcijos prevencijos klausimais, kuri patvirtinta Lietuvos Respublikos Seimo 2022 m. birželio 28 d. nutarimu Nr. XIV-1178 ir kitais teisės aktais, reglamentuojančiais korupcijos prevencijos veiklą.

2. Plano paskirtis – nustatyti pagrindinius kovos su korupcija Centro tikslus ir uždavinius, padėsiančius įgyvendinti kryptingą įstaigos korupcijos prevencijos politiką bei reglamentuoti korupcijos prevencijos priemonių taikymą.

3. Plano tikslas – pašalinti korupcijos atsiradimo galimybes ir siekti, kad netrukdytų teikti kokybiškas socialines paslaugas, užtikrinti paslaugų gavėjų teises ir laisves, siekti asmenis atgrasinti nuo korupcinio pobūdžio nusikalstamų veikų darymo bei kitų veiksmų, kurie didina korupcijos sklaidą Centre, atlikimo.

4. Plano strateginės kryptys yra:

4.1. korupcijos prevencija;

4.2. antikorupcinis švietimas;

4.3. informavimas.

5. Planas grindžiamas bendradarbiavimo su visuomene, korupcijos prevencijos ir dirbančiųjų atsakomybės neišvengiamumo principais.

6. Korupcinio pobūdžio nusikalstamos veikos yra šios: kyšininkavimas, papirkimas, prekyba poveikiu, piktnaudžiavimas, kita nusikalstama veika, jei ji padaryta teikiant viešąsias paslaugas, siekiant sau ar kitiems asmenims naudos, piktnaudžiavimas tarnybine padėtimi arba įgaliojimų viršijimas, piktnaudžiavimas oficialiais įgaliojimais, dokumentų suklastojimas, sukčiavimas, turto pasisavinimas ar iššvaistymas, neteisingų duomenų apie pajamas, pelną ar turtą pateikimas, nusikalstamu būdu įgytų pinigų ar turto legalizavimas, ar kita nusikalstama veika, kai tokios veikos padarymu siekiama ar reikalaujama kyšio, papirkimo arba nuslėpti ar užmaskuoti kyšininkavimą ar papirkimą.

7. Plane vartojamas sąvokas:

7.1. Korupcija – darbuotojos tiesioginis ar netiesioginis siekimas, reikalavimas arba priėmimas turtinės ar kitokios asmeninės naudos (dovanos, paslaugos, pažado, privilegijos) sau ar kitam asmeniui už atlikimą arba neatlikimą veiksmų pagal einamas pareigas, taip pat darbuotojo veiksmai arba neveikimas siekiant, reikalaujant turtinės arba kitokios asmeninės naudos sau arba kitam asmeniui ar šią naudą priimti, taip pat tiesioginis ar netiesioginis siūlymas ar suteikimas darbuotojui turtinės ar kitokios asmeninės naudos (dovanos, paslaugos, pažado, privilegijos) už atlikimą ar neatlikimą veiksmų pagal darbuotojo einamas pareigas, taip pat tarpininkavimas darant šioje dalyje nurodytas veikas.

7.2. Korupcinio pobūdžio teisės pažeidimai - korupcinio pobūdžio nusikalstamos veikos ir kiti tokio pobūdžio teisės pažeidimai, už kuriuos numatyta administracinė, drausmės ar kitokia teisinė atsakomybė.

7.3. Korupcijos prevencija – korupcijos priežasčių, sąlygų atskleidimas ir šalinimas, sudarant bei įgyvendinant atitinkamų priemonių sistemą, taip pat poveikis asmenims siekiant atgrasinti nuo korupcinio pobūdžio nusikalstamų veikų darymo.

7.4. Antikorupcinis švietimas – tai veikla, kuria siekiama mažinti korupciją, ugdyti individualią ir kolektyvinę atsakomybę, pilietiškumą bei supažindinti su asmens teisėmis ir pareigomis visuomenę.

8. Kitos Plane vartojamos sąvokos suprantamos taip, kaip apibrėžtos Lietuvos Respublikos korupcijos prevencijos įstatyme ir kituose teisės aktuose.

**II skyrius**

**CENTRO VEIKLOS SITUACIJOS ANALIZĖ ANTIKORUPCINIU POŽIŪRIU**

9. Korupcija yra vienas iš pavojingiausių socialinių reiškinių, keliantis grėsmę žmogaus teisėms, demokratijai ir teisinei valstybei, iškreipiantis socialinį teisingumą, konkurenciją, verslo sąlygas, mažinantis ekonomikos augimą, keliantis pavojų valstybės valdymui, valstybės ir savivaldybės institucijų bei įstaigų stabilumui, visuomenės moralei. Korupcijai įvertinti pasitelkiami sociologiniai ir ekspertiniai vertinimo būdai ir tyrimai, tačiau bet ir jie ne visada atskleidžia korupciją visais įmanomais aspektais.

10. Centro veikla įvairiose srityse, darbo procedūros reglamentuojami teisės aktais, patvirtintais direktoriaus įsakymais: Etikos kodeksas, Darbo vidaus tvarkos taisyklės, Viešųjų pirkimų organizavimo ir vykdymo tvarkos aprašas, Finansų kontrolės tvarkos aprašas, Gautų asmenų prašymų, pasiūlymų nagrinėjimo tvarkos aprašas, Fizinio ir psichologinio smurto prieš gavėjus ir finansinio piktnaudžiavimo jų atžvilgiu prevencijos procedūrų aprašas, Korupcijos prevencijos tvarkos aprašas. Minėti teisė aktai, padeda darbuotojams priimti sprendimus įvairiose situacijose, siekiant nešališkumo, veiklos sričių skaidrumo.

11. Kiekvienais metais įvairios institucijos atlieka Centro įvairių veiklos sričių auditą. Šalčininkų rajono savivaldybės Kontrolės ir audito tarnyba atlieka Centro konsoliduotų ataskaitų rinkinio auditą, biudžeto vykdymo ataskaitų auditą.

12. Centre darbuotojams ir kitiems asmenims yra sudarytas galimybės informuoti apie korupcinio pobūdžio nusikalstamas veikas. Centro tinklalapyje [www.sspc.lt](http://www.sspc.lt) rubrikoje Korupcijos prevencija, kurioje yra patalpintas Korupcijos prevencijos tvarkos aprašas ir informacija, jog apie Centro darbuotojų galimai korupcinio pobūdžio nusikalstamas veikas ir /ar kitų tapataus pobūdžio, tačiau mažiau pavojingų teisės pažeidimų faktus, galima pranešti telefonu, elektroniniu paštu, raštu, ar atvykstant į Centrą.

13. Korupcinio pobūdžio nusikalstamų veikų ir tarnybinių nusižengimų Centre nustatyta nebuvo.

14. Lietuvos Respublikos specialiųjų tyrimų tarnyba nėra atlikusi korupcijos rizikos analizės Centre.

**III SKYRIUS**

**VEIKMŲ PLANO TIKSLAI, UŽDAVINIAI IR VERTINIMO KRITERIJAI**

15. Plano tikslai:

15.1. įgyvendinti veiksmingą antikorupcinių priemonių sistemą;

15.2. atskleisti ir šalinti priežastis bei prielaidas korupcijai atsirasti ir plisti;

15.3. sukurti ir įgyvendinti veiksmingą ilgalaikių antikorupcinių priemonių sistemą;

15.4. plėtoti antikorupcinę kultūrą.

16. Plano uždaviniai tikslui pasiekti:

16.1. užtikrinti efektyvų numatytų priemonių įgyvendinimą;

16.2. nustatyti veiklos sritis, kuriose yra korupcijos pasireiškimo tikimybė;

16.3. stiprinti bendradarbiavimą su korupcijos prevenciją vykdančiomis institucijomis;

16.4. viešai skelbti informaciją apie korupcijos prevencijos veiksmus ir rezultatus;

16.5. užtikrinti administravimo ir viešųjų paslaugų teikimo skaidrumą, atvirumą, teisinių ir antikorupcinių principų laikymąsi, visokeriopai ginti visuotinai pripažįstamas paslaugų gavėjų teises ir laisves, numatyti priemones susietas su socialinių problemų sprendimu ir galimos korupcijos prevencija įstaigos veikloje.

17. Priemonės, kurios sumažins korupcijos apraiškų prielaidas Centre, jų vykdymo terminai, vertinimo kriterijai pateikti Veiksmų plano 1 priede, kuris yra neatsiejama Programos dalis.

**IV SKYRIUS**

GALIMOS KORUPCIJOS PASIREIŠKIMO ĮSTAIGOJE PASEKMĖS

18. Nevykdant veiksmingos ir kryptingos korupcijos prevencijos, galimos korupcijos įstaigoje pasekmės:

18.1. teikiamų socialinių paslaugų kokybės ir prieinamumo pablogėjimas;

18.2. nepasitikėjimas įstaigos veikla ir teikiamomis paslaugomis;

18.3. įstaigos ekonominio potencialo sumažėjimas;

18.4. socialinė įtampa, kuri mažina visuomenės pasitikėjimą Centro administravimo kokybe.

V SKYRIUS

KOVOS SU KORUPCIJA ĮSTAIGOJE PRIEMONĖS

19. Atsižvelgiant į galimos korupcijos pasekmes ir aiškiai suvokiant korupcijos pasireikšimo prielaidas, galima numatyti veiksmingas prevencijos plano poveikio priemones:

19.1. veiklos sričių, kuriose yra didelė korupcijos pasireiškimo tikimybė, nustatymas, analizė ir vertinimas;

19.2. korupcijos prevencijos veiksmų plano ir jos įgyvendinimo priemonių plano sudarymas, vykdymo koordinavimas ir kontrolė;

19.3. visuomenės informavimas;

19.4. gebėti valdyti galimas rizikas korupcijos pasireiškime ir veiksmingai įgyvendinti;

19.5. užtikrinti teikiamų paslaugų kokybę;

19.6. užtikrinti paslaugų teikimo ir ekonominio efektyvumo kontrolę;

19.7. savalaikis asmenų, įtariamų korupciniais teisės pažeidimais, nustatymas;

19.8. visokeriopai skatinti nepakantumą korupcijos apraiškoms, bendradarbiauti su žiniasklaida ir visuomene, teikti informaciją apie teikiamas paslaugas;

19.9. tirti skundus ir prašymus dėl galimų korupcijos atvejų bei vertinti pasiūlymus dėl korupcijos prevencijos.

20. ugdyti antikorupcinę įstaigos darbuotojų kultūrą.

21. reguliariai vertinti korupcijos programos veiksmingumą.

22. tikslinti, papildyti ir koreguoti privalomą informaciją apie teikiamas paslaugas ir jų tvarką.

**VI SKYRIUS**

**VEIKSMŲ PLANO TVIRTINIMAS, FINANSAVIMAS, ĮGYVENDINIMAS, VERTINIMAS, KEITIMAS, PAPILDYMAS IR ATNAUJINIMAS**

23. Planas tvirtinamas Centro direktoriaus įsakymu.

24. Planas įgyvendinamas Centro lėšomis.

25. Už konkrečios Veiksmų plano priemonės įgyvendinimą pagal kompetenciją atsako priemonių plane nurodyti vykdytojai.

26. Plano įgyvendinimą koordinuoja ir kontrolę vykdo Darbo grupė.

27. Centro darbuotojai pasiūlymus dėl Plano nuostatų, tikslo ir uždavinių bei jų įgyvendinimo, Plano 1 priede numatytų priemonių plano atnaujinimo gali teikti per visą Plano įgyvendinimo laikotarpį.

28. Plane nustatytų tikslų pasiekimas vertinamas pagal Plano 1 priede nustatytus laukiamo rezultato vertinimo kriterijus.

29. Informaciją apie programos įgyvendinimo eigą Darbo grupės pirmininkas teikia Centro direktoriui.

30. Darbo grupė parengia Plano priemonių vykdymo ataskaitą už praėjusius metus ir iki III ketv. pabaigos teikia ją Centro direktoriui.

31. Planas peržiūrimas ir keičiamas pasikeitus faktinėms aplinkybėms ar susijusiems teisės aktams.

32. Plano pasikeitimo projektą rengia Darbo grupės pirmininkas ir, suderinęs jį su Darbo grupe, teikia Centro direktoriui.

**VII SKYRIUS**

**BAIGIAMOSIOS NUOSTATOS**

33. Su Veiksmų planu ir priemonėmis darbuotojai supažindinami elektroninėmis priemonėmis, Veiksmų planas ir priemonės skelbiamas Centro internetinėje svetainėje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 priedas

ŠALČININKŲ SOCIALINIŲ PASLAUGŲ CENTRO

KORUPCIJOS PREVENCIJOS 2023-2025 METŲ VEIKSMŲ PLANO PRIEMONĖS

|  |  |  |  |  |  |
| --- | --- | --- | --- | --- | --- |
| **Eil. Nr.** | **Priemonės/veiklos pavadinimas** | **Vykdytojai** | **Įvykdymo laikas** | **Laukiami rezultatai** | **Priemonių vertinimo kriterijai** |
| 1. **TIKSLAS - nustatyti korupcijos pasireiškimo priežastis Šalčininkų socialinių paslaugų centre ir jas šalinti, numatyti korupcijos valdymo priemones.**   **Uždaviniai :**  **1. Nustatyti veiklos sritis, kuriose egzistuoja didelė korupcijos pasireiškimo tikimybė.**  **2. Nustatyti korupcijos rizikos veiksnių mažinimą ir šalinimą.**  **3. Užtikrinti antikorupcinių priemonių įgyvendinimo kontrolę.** | | | | | |
| 1. | Rengti korupcijos prevencijos veiksmų planą, įgyvendinimo priemones ir jo pakeitimus | Darbo grupė |  | Korupcijos prevencijos priemonės bus vykdomos pagal parengtą ir ŠSPC patvirtintą korupcijos veiksmų planą. | Socialinių paslaugų centre paskirta darbo grupė, kuriai pavesta atlikti LR korupcijos prevencijos įstatymo įgyvendinimo funkciją. |
| 2. | Atlikti dėl pateiktų rekomendacijų įgyvendinimo kontrolę, nustatyti korupcijos pasireiškimo tikimybę Socialinių paslaugų centre. | Darbo grupė | 2023-2025 m.  III ketv. | Sumažėjusi korupcijos pasireiškimo tikimybė labiausiai rizikingose srityse. | Motyvuotos išvados apie korupcijos pasireiškimo tikimybę analizės parengimas. |
| 3. | Viešai paskelbti korupcijos prevencijos veiksmų planą bei jos įgyvendinimo priemonių priemones. | Administracija | Nuolat | Socialinių paslaugų centro interneto svetainėje skelbiama informacija, skirta šviesti gyventojus apie vykdomas korupcijos prevencines priemones, didinti pasitikėjimą SPC darbu. Užtikrintas socialinių paslaugų centre įgyvendinamų korupcijos priemonių viešumas. | Skelbiama informacija nuolat naujinama. |
| Išsamiai ir objektyviai išanalizuoti visuomenės pranešimus ar įtarimus dėl galimai nusikalstamos darbuotojų veikos | Darbo grupė | Pagal poreikį | Objektyvus pranešimų ir pagrįstų įtarimų dėl korupcinio pobūdžio nusikalstamos darbuotojų veikos ištyrimas, prielaidų atsirasti ir plisti korupcijai pašalinimas | Išanalizuotų pranešimų dėl korupcinio pobūdžio nusikalstamos darbuotojų veikos skaičius |
| Esant pagrįstiems įtarimams dėl darbuotojų galimai įvykdytų korupcinio pobūdžio nusikalstamų veikų, užtikrinti, kad būtų įgyvendinamos teisės pažeidėjų teisinės atsakomybės principas | Administracija | Pagal poreikį | Užkirstas kelias korupcinio pobūdžio nusikalstamoms veikoms atsirasti | Pranešimų korupcinio pobūdžio nusikalstamas veikas tiriančioms valstybės institucijoms skaičius |
| 4.  5. | **II tikslas – plėtoti antikorupcinį švietimą įstaigoje.**   1. **Uždavinys – viešai skelbti informaciją apie antikorupcinius veiksmus ir jų poveikį.** 2. **Uždavinys – skatinti darbuotojų antikorupcinį švietimą.** | | | | |
| Skelbti informaciją apie įstaigos rengiamus konkursus/apklausas įstaigos laisvoms pareigoms užimti | Administracija | Nuolat | Įstaigoje priimamų darbuotojų konkursų/apklausų skaidrumas | Organizuotų ir paskelbtų konkursų/apklausų santykis |
| Dalyvauti seminaruose antikorupcijos temomis. Organizuoti pasitarimus diskusiją korupcijos prevencijos temomis. | Administracija | Ne rečiau kaip kartą metuose | Ugdomas darbuotojų nepakantumas korupcijos apraiškoms | Vykdytų susirinkimų skaičius ir juose dalyvavusių darbuotojų skaičius |
| Skatinti darbuotojus teikti pasiūlymus Centro administracijai dėl centro veiklos, korupcijos prevencijos veiksmų plano ir jos įgyvendinimo priemonių tobulinimo | Administracija | Nuolat | Didesnis darbuotojų aktyvumas ir įsitraukimas į vykdomą korupcijos prevencijos veiklą, gaunami pasiūlymai, atsiliepimai ir nuomonės dėl korupcijos prevencijos priemonių vykdymo | Gautų pasiūlymų/nuomonių skaičius |
| **III tikslas –užtikrinti viešųjų pirkimų skaidrumą ir efektyvumą**   1. **Uždavinys – atlikti viešųjų pirkimų prevencinę kontrolę** | | | | |
| Vertinti viešųjų pirkimų organizavimą bei teisėtumą | Viešųjų pirkimų organizatorius | Nuolat | Efektyvesnis viešųjų pirkimų atlikimas | Pasikeitus Viešųjų pirkimo įstatymo nuostatoms, savalaikė peržiūra ir savalaikis patikslinimas įstaigos viešųjų pirkimų taisyklių |
| Įstaigos interneto puslapyje skelbti įstaigos metinį viešųjų pirkimų planą | Viešųjų pirkimų organizatorius | Nuolat | Skaidresnis viešųjų pirkimų organizavimas | Viešumas, sustiprėjęs pasitikėjimas įstaiga |
| 6. | **IV tikslas – korupcijos prevencijos įgyvendinimo priemonių plano aktualumas**   1. **Uždavinys – užtikrinti korupcijos prevencijos įgyvendinimo priemonių aktualumą** | | | | |
| Keisti ir pildyti įstaigos korupcijos prevencijos įgyvendinimo priemonių planą | Darbo grupė | Pagal poreikį | Įstaigos korupcijos prevencijos įgyvendinimo priemonių planas yra aktualus ir įgyvendinamas | Visi gauti pasiūlymai dėl priemonių plano keitimo ar papildymo išnagrinėti ir dėl jų priimti sprendimai |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**